3. ลักษณะการประกอบธุรกิจ

1. ประวัติความเป็นมาและพัฒนาการที่สำคัญในช่วงที่ผ่านมา

บริษัท วินเทจ วิศวกรรม จำกัด (มหาชน) (“บริษัท” หรือ “วินเทจ”)
จดทะเบียนก่อตั้งเป็นบริษัทจำกัด เมื่อวันที่ 25 พฤษภาคม 2535 ในนามบริษัท วินเทจ เทคโนโลยี
จำกัด ด้วยทุนจดทะเบียนเริ่มแรก 1 ล้านบาท เริ่มก่อตั้งโดย นายโสรัจ โรจนเบญจกุล
และนายไพบูลย์ เธียรพิริยะตระกูล
มีวัตถุประสงค์เพื่อดำเนินธุรกิจรับเหมาติดตั้งระบบไฟฟ้าและสื่อสารประกอบอาคาร ในปี 2547
บริษัทเปลี่ยนชื่อเป็นบริษัท วินเทจ วิศวกรรม จำกัด พร้อมเพิ่มทุนจดทะเบียนเป็น 20 ล้านบาท
ภายหลังการเพิ่มทุนดังกล่าวบริษัทได้ขยายธุรกิจไปสู่ธุรกิจรับเหมาติดตั้งระบบเครื่องกลและระบบปรับอากาศในปี
2549 และได้ขยายธุรกิจไปสู่ธุรกิจให้บริการบำรุงรักษาระบบวิศวกรรมประกอบอาคารในปี 2540
บริษัทได้แปรสภาพเป็นบริษัทมหาชนจำกัดเมื่อวันที่ 8 สิงหาคม 2551

ปัจจุบันบริษัทดำเนินงานหลักในด้านการรับเหมาติดตั้งระบบวิศวกรรมประกอบอาคาร (Mechanical
& Electrical Engineering Contractor)
อย่างเต็มรูปแบบสำหรับอาคารทุกประเภทอาทิเช่น อาคารสำนักงาน อาคารพาณิชย์ อาคารพักอาศัย
โรงแรม โรงพยาบาล ศูนย์การค้า โรงงานอุตสาหกรรม
โดยบริษัทจัดเป็นบริษัทรับเหมาติดตั้งระบบวิศวกรรมประกอบอาคารขนาดกลางที่มีความเชี่ยวชาญหลากหลายครอบคลุมงานรับเหมาทั้งที่เกี่ยวข้องกับภาครัฐและภาคเอกชน

บริษัทเน้นการให้บริการลูกค้าในระดับดีเยี่ยม โดยจะให้ความสำคัญต่อการส่งมอบงานที่มีคุณภาพ
เชื่อถือได้และเป็นธรรมต่อลูกค้า
ด้วยการทำงานที่มุ่งมั่นเพื่อส่งมอบงานให้ถูกต้องในครั้งแรกและครั้งเดียว “We build it right
the first time” นอกจากนี้
เพื่อเป็นการยกระดับการบริหารเชิงคุณภาพของฝ่ายดำเนินงานโดยรวม บริษัทได้จัดทำระบบ ISO
9001 และได้รับการรับรองในเดือนพฤศจิกายน ปี 2551

สรุปพัฒนาการที่สำคัญของบริษัท ดังนี้

+------------+---------------------------------------------------------+
| ปี          | เหตุการณ์สำคัญ                                             |
+------------+---------------------------------------------------------+
| 2535       | ก่อตั้งบริษัทในชื่อ บริษัท วินเทจ เทคโนโลยี จำกัด                   |
|            | เพื่อดำเนินธุรกิจรับเหมาติดตั้งระบบไฟฟ้าและระบบสื่อสารประกอบอาคาร   |
|            | ด้วยทุนจดทะเบียนเริ่มแรก 1 ล้านบาท โดยมีหุ้นจดทะเบียนทั้งสิ้น 10,000  |
|            | หุ้นมูลค่าที่ตราไว้หุ้นละ 100 บาท                                |
+------------+---------------------------------------------------------+
| 2540       | บริษัท วินเทจ เทคโนโลยี จำกัด                                |
|            | เริ่มขยา                                                  |
|            | ยขอบเขตงานไปยังธุรกิจให้บริการบำรุงรักษาระบบวิศวกรรมประกอบอาคาร |
+------------+---------------------------------------------------------+
| 2547       | -   เปลี่ยนชื่อบริษัทเป็นบริษัท วินเทจ วิศวกรรม จำกัด เมื่อวันที่ 20     |
|            |     ธันวาคม 2547                                         |
|            |     พร้อมทั้งขยาย                                          |
|            | ขอบเขตงานไปยังธุรกิจติดตั้งระบบประปาและระบบสุขาภิบาลประกอบอาคาร |
|            |     และธุรกิจติดตั้งระบบปรับอากาศและระบบระบายอากาศประกอบอาคาร |
|            |                                                         |
|            | -   มีมติเพิ่มทุนจดทะเบียนจาก 1 ล้านบาท เป็น 20                 |
|            |     ล้านบาทโดยมีหุ้นจดทะเบียนทั้งสิ้น 200,000 หุ้นมูลค่าที่ตราไว้หุ้นละ   |
|            |     100 บาท                                             |
+------------+---------------------------------------------------------+
| ปี          | เหตุการณ์สำคัญ                                             |
+------------+---------------------------------------------------------+
| 2551       | ที่ประชุมวิสามัญผู้ถือหุ้นครั้งที่ 2/2551เมื่อวันที่ 1 สิงหาคม 2551         |
|            | มีมติให้บริษัทดำเนินการดังต่อไปนี้                                |
|            |                                                         |
|            | -   แปรสภาพเป็นบริษัทมหาชนจำกัดภายใต้ชื่อ บริษัท วินเทจ วิศวกรรม   |
|            |     จำกัด (มหาชน)                                        |
|            |                                                         |
|            | -   แปลงมูลค่าหุ้นที่ตราไว้จากเดิมหุ้นละ 100 บาท เป็นมูลค่าหุ้นละ 1    |
|            |     บาท โดยภายหลังการแปลงมูลค่าหุ้น                          |
|            |     บริษัทจะมีหุ้นสามัญที่ชำระแล้วจำนวน 20 ล้านหุ้น มูลค่าที่ตราไว้หุ้นละ  |
|            |     1 บาท                                               |
|            |                                                         |
|            | -   เพิ่มทุนจดทะเบียนจำนวน 40 ล้านหุ้นมูลค่าที่ตราไว้หุ้นละ 1 บาท     |
|            |     ทำให้บริษัทมีทุนจดทะเบียนเพิ่มจาก 20 ล้านบาท เป็น 60 ล้านบาท   |
|            |                                                         |
|            | -   บริษัทได้เรียกชำระทุนจดทะเบียนเพิ่มจากผู้ถือหุ้นเดิมจำนวน 15      |
|            |     ล้านหุ้นมูลค่าที่ตราไว้หุ้นละ 1 บาทในเดือนกันยายน ทำให้ ณ วันที่ 30 |
|            |     กันยายน 2551 บริษัทมีทุนจดทะเบียนชำระแล้วทั้งสิ้น 35 ล้านบาท    |
+------------+---------------------------------------------------------+
| 2552       | บริษัทได้เรียกชำระทุนจดทะเบียนเพิ่มจากผู้ถือหุ้นเดิมจำนวน 10          |
|            | ล้านหุ้นมูลค่าที่ตราไว้หุ้นละ 1 บาทในเดือนมีนาคม                    |
|            | ทำให้มีทุนจดทะเบียนชำระแล้วทั้งสิ้น 45 ล้านบาท                    |
+------------+---------------------------------------------------------+
| 2553       | ที่ประชุมสามัญผู้ถือหุ้นครั้งที่ 1/2553 เมื่อวันที่ 12 มีนาคม 2553         |
|            | มีมติให้บริษัทดำเนินการดังต่อไปนี้                                |
|            |                                                         |
|            | -   ลดทุนจดทะเบียนจำนวน 15 ล้านหุ้นมูลค่าที่ตราไว้หุ้นละ 1 บาท      |
|            |     ซึ่งเป็นหุ้นสามัญจดทะเบียนที่ยังมิได้ออกจำหน่าย                  |
|            |     จึงทำให้บริษัทมีทุนจดทะเบียนลดจาก 60 ล้านบาท เป็น 45 ล้านบาท  |
|            |                                                         |
|            | -   เพิ่มทุนจดทะเบียนจำนวน 35 ล้านหุ้นมูลค่าที่ตราไว้หุ้นละ 1 บาท     |
|            |     ทำให้บริษัทมีทุนจดทะเบียนเพิ่มจาก 45 ล้านบาท เป็น 80 ล้านบาท   |
|            |                                                         |
|            | -   จัดสรรหุ้นเพิ่มทุนโดย                                     |
|            |                                                         |
|            | -   เสนอขายให้แก่ผู้ถือหุ้นเดิมจำนวน 15 ล้านหุ้น                   |
|            |                                                         |
|            | -   เสนอขายให้แก่ ประชาชนทั่วไปจำนวน 18 ล้านหุ้น               |
|            |     ซึ่งการเสนอขายให้เสนอข                                 |
|            | ายแก่ประชาชนทั่วไปนั้นรวมถึงการเสนอขายให้กับผู้มีอุปการคุณของบริษัทด้วย |
|            |                                                         |
|            | -   เสนอขายให้แก่กรรมการ ผู้บริหาร และพนักงานจำนวน 2 ล้านหุ้น    |
|            |                                                         |
|            | -   บริษัทได้เรียกชำระทุนจดทะเบียนเพิ่มจากผู้ถือหุ้นเดิมจำนวน 15      |
|            |     ล้านหุ้นมูลค่าที่ตราไว้หุ้นละ 1 บาทในเดือนมีนาคม ทำให้ ณ วันที่ 31  |
|            |     มีนาคม 2553 บริษัทมีทุนจดทะเบียนชำระแล้วทั้งสิ้น 60 ล้านบาท     |
|            |                                                         |
|            | -   ในวันที่ 10 พฤษภาคม 2553 บริษัทได้จัดตั้งหน่วยภาษี กิจการร่วมค้า  |
|            |     ร่วมกับบริษัท ประดับวงศ์ จำกัด                             |
|            |     โดยบริษัทมีสัดส่วนการร่วมทุนอยู่ที่ร้อยละ 50 โดยใช้ชื่อหน่วยภาษี     |
|            |     “กิจการร่วมค่าประดับวงศ์ และ วินเทจ วิศวกรรม”              |
|            |                                                         |
|            | -   ที่ประชุมวิสามัญผู้ถือหุ้น ครั้งที่ 1/2553 เมื่อวันที่ 29 มิถุนายน 2553  |
|            |     มีมติให้เปลี่ยนแปลงรอบบัญชีจากเดิม “เริ่มต้นในวันที่ 1 มกราคม     |
|            |     และสิ้นสุดในวันที่ 31 ธันวาคมของทุกปี” เป็น “เริ่มต้นวันที่ 1       |
|            |     กรกฎาคม และสิ้นสุดในวันที่ 30 มิถุนายนของปีถัดไป”             |
|            |     โดยให้เริ่มงวดบัญชีแรกในรอบวันที่ 1 มกราคม 2553 และสิ้นสุดวันที่  |
|            |     30 มิถุนายน 2553 เป็นรอบระยะเวลา 6 เดือน                |
|            |     และรอบปีบัญชีต่อไปจะเริ่มต้นตั้งแต่วันที่ 1 กรกฎาคม 2553         |
|            |     และสิ้นสุดวันที่ 30 มิถุนายน 2554 ตามรอบปีปฏิทินเรื่อยไป         |
|            |     และมีมติให้แก้ไขข้อบังคับข้อที่ 32 รอบปีบัญชีของบริษัทเริ่มต้นในวันที่ 1 |
|            |     กรกฎาคม และสิ้นสุดลงในวันที่ 30 มิถุนายนของปีถัดไป            |
+------------+---------------------------------------------------------+
| 2554       | บริษัทฯได้รับอนุญาตจากตลาดหลักทรัพย์ mai                        |
|            | ให้สามารถจำหน่ายหุ้นสามัญให้แก่ประชาชนทั่วไป (IPO) เมื่อวันที่ 9      |
|            | มีนาคม 2554                                              |
+------------+---------------------------------------------------------+

2. การประกอบธุรกิจของบริษัทและบริษัทย่อย

1.  ลักษณะการประกอบธุรกิจและการดำเนินธุรกิจ

  บริษัทประกอบธุรกิจเกี่ยวกับระบบวิศวกรรมเป็นหลัก โดยสามารถแบ่งได้เป็น 2 กลุ่มหลัก ดังนี้

  1. ธุรกิจรับเหมาติดตั้งระบบวิศวกรรมประกอบอาคาร (Electrical and Mechanical
  Contractor)

  ธุรกิจรับเหมาติดตั้งระบบวิศวกรรมประกอบอาคาร (“ธุรกิจรับเหมาติดตั้งระบบวิศวกรรมฯ”)
  เป็นธุรกิจหลักของบริษัท ซึ่งบริษัทเป็นผู้รับเหมาติดตั้งระบบวิศวกรรมฯ
  ขนาดกลางที่มีขนาดของมูลค่าโครงการรับเหมาส่วนใหญ่อยู่ระหว่าง 30 - 300 ล้านบาท
  ครอบคลุมลูกค้าในกลุ่มธุรกิจอสังหาริมทรัพย์ โรงแรม โรงงานอุตสาหกรรม และสถานที่ราชการ
  โดยบริษัทแบ่งขอบเขตงานรับเหมาติดตั้งระบบวิศวกรรมฯ ออกเป็น 3 ส่วนหลักได้แก่

  1.1 งานระบบวิศวกรรมไฟฟ้าและระบบสื่อสาร (Electrical system and
  Communication system)

  ส่วนงานระบบไฟฟ้า (Electrical System) บริษัทเป็นผู้รับเหมาติดตั้งอุปกรณ์ไฟฟ้า
  ระบบไฟฟ้ากำลังในส่วนอาคาร รวมถึงระบบป้องกันฟ้าผ่าและสายล่อฟ้า

  ส่วนงานระบบสื่อสาร (Communication System)
  บริษัทเป็นผู้รับเหมาติดตั้งระบบสื่อสารและโทรคมนาคม ระบบเสียง ระบบสายสัญญาณ
  ระบบรักษาความปลอดภัย ระบบเตือนและป้องกันอัคคีภัย และระบบควบคุมการทำงานอัตโนมัติ

  1.2 งานระบบประปาและสุขาภิบาล (Pumping and Sanitary System)

  บริษัทเป็นผู้รับเหมาติดตั้งระบบน้ำดื่ม ระบบดับเพลิง ระบบน้ำเสีย ระบบสุขาภิบาล
  และระบบบำบัดน้ำเสีย รวมถึงการติดตั้งเครื่องสูบ (Pumping machine)
  ในทุกระบบที่กล่าวมาข้างต้น

  1.3 งานระบบปรับอากาศและระบายอากาศ (Air Conditioning System)

  บริษัทเป็นผู้รับเหมาติดตั้งระบบทำความเย็น ระบบระบายความร้อน ระบบระบายอากาศ
  รวมถึงระบบกระจายอากาศของเครื่องปรับอากาศ

  สำหรับงานรับเหมาติดตั้งระบบวิศวกรรมฯ จะครอบคลุมการจัดหา
  ติดตั้งและตรวจสอบคุณภาพและระบบการทำงานเป็นหลัก
  โดยในขั้นตอนการทำงานจะรวมถึงการออกแบบระบบใหม่
  หรือออกแบบเพื่อการปรับแก้ระบบเดิมให้เหมาะสม

  2. ธุรกิจบริการบำรุงรักษาระบบวิศวกรรมประกอบอาคาร (Preventive maintenance and
  service in building’s engineering system)

  บริษัทเป็นผู้ให้บริการบำรุงรักษาระบบวิศวกรรมประกอบอาคาร
  (“ให้บริการบำรุงรักษาระบบวิศวกรรมฯ”) โดยงานในส่วนให้บริการบำรุงรักษาระบบวิศวกรรมฯ
  จะรวมถึงการดูแลและบำรุงรักษาอุปกรณ์ไฟฟ้า
  ระบบประปาและระบบปรับอากาศในอาคารให้อยู่ในสภาพที่ใช้งานได้อย่างสม่ำเสมอ
  รวมถึงการควบคุมการทำงานของอุปกรณ์ดังกล่าวให้ทำงานอย่างมีประสิทธิภาพและเหมาะสม
  ลูกค้าของบริษัทประกอบด้วยลูกค้าภาครัฐและเอกชน
  โดยทั่วไปลูกค้าภาครัฐจะใช้วิธีการเลือกผู้รับจ้างโดยใช้วิธีการประมูลงานเป็นหลัก

  นอกจากดำเนินธุรกิจหลักดังที่กล่าวมาข้างต้นแล้ว ในปลายปี 2552
  บริษัทได้เริ่มธุรกิจจัดจำหน่ายสารสกัดจากธรรมชาติเพื่อใช้ในการปรับสภาพน้ำและบำรุงรักษาระบบปรับอากาศภายในอาคาร
  ภายใต้เครื่องหมายการค้า MICRO-NICE ที่ผลิตโดย บริษัท เทคโนกรีน จำกัด
  ซึ่งเป็นผลิตภัณฑ์ที่ช่วยอนุรักษ์สิ่งแวดล้อม เนื่องจากมีส่วนผสมของสารสกัดจากธรรมชาติ
  (Photochemical Mixture) และสามารถย่อยสลายได้ในธรรมชาติ (Biodegradable)
  โดยบริษัทคาดว่าจะเป็นสินค้าที่นำมาทดแทนผลิตภัณฑ์เคมีที่ใช้ในการบำบัด ทั้งนี้ ในปี 2552
  ซึ่งเป็นช่วงเริ่มต้น บริษัทยังมีรายได้จากธุรกิจนี้ไม่มากนัก แต่คาดว่ารายได้ส่วนนี้จะเพิ่มขึ้นในปี
  2553 เนื่องจากเป็นธุรกิจที่เกี่ยวเนื่องกับธุรกิจบริการของบริษัท
  ทำให้สามารถใช้ฐานลูกค้าและความชำนาญของบริษัทให้เป็นประโยชน์ได้

2.2 การประกอบธุรกิจของบริษัทย่อย

  บริษัทเป็นผู้ดำเนินธุรกิจรับเหมาติดตั้งระบบวิศวกรรมประกอบอาคารและให้บริการบำรุงรักษาระบบวิศวกรรมประกอบอาคาร
  โดยในอดีต
  บริษัทไม่มีการดำเนินธุรกิจอื่นผ่านบริษัทย่อยหรือบริษัทร่วมซึ่งเป็นผลจากการปรับโครงสร้างการบริหารจัดการ
  และในวันที่ 10 พฤษภาคม 2553 บริษัทได้จัดตั้งหน่วยภาษี “กิจการร่วมค้าประดับวงศ์
  และวินเทจวิศวกรรม” ร่วมกับบริษัท ประดับวงศ์ จำกัด ซึ่งบริษัทมีสัดส่วนการร่วมทุนอยู่ที่ร้อยละ
  50 เพื่อเป็นผู้รับเหมาหลักในโครงการก่อสร้างอาคารปฏิบัติการวิทยาศาสตร์ มหาวิทยาลัยรังสิต

  แนวทางการดำเนินธุรกิจของกิจการร่วมค้า

  บริษัทมีนโยบายที่จะใช้โครงสร้างกิจการเป็นช่องทางที่จะทำให้สามารถเข้าประมูลงานในภาครัฐโดยตรง
  โดยบริษัทจะเลือกผู้รับเหมาโครงสร้างที่มีความเชื่อถือเข้าดำเนินการประมูลร่วมกันในลักษณะพาร์ทเนอร์
  ที่จดทะเบียนร่วมกันเป็นหน่วยภาษีกิจการร่วมค้า
  หากชนะการประมูลกิจการร่วมค้าก็จะว่าจ้างให้บริษัทเป็นผู้รับเหมางานวิศวกรรมประกอบอาคาร
  และว่าจ้างให้พาร์ทเนอร์เป็นผู้รับเหมางานโครงสร้าง
  โดยบริษัทจะเข้าไปควบคุมดูแลงานในส่วนบัญชีและการเงินเพื่อให้ได้มาตรฐานของบริษัทจดทะเบียนในตลาดหลักทรัพย์ฯ
  และหากงานก่อสร้างแล้วเสร็จ
  บริษัทก็จะทำการเลิกกิจการร่วมค้าและแบ่งผลกำไรกับบริษัทพาร์ทเนอร์

  ปัจจุบัน กิจการร่วมค้าดังกล่าว เป็นผู้รับเหมาก่อสร้างอาคารปฏิบัติการวิทยาศาสตร์
  มหาวิทยาลัยรังสิต ซึ่งมีมูลค่าโครงการในปัจจุบันอยู่ที่ 273 ล้านบาท
  โดยกิจการร่วมค้าที่จัดตั้งขึ้นนี้จะว่าจ้างบริษัท ประดับวงศ์ จำกัด
  ให้ดำเนินการก่อสร้างอาคารมูลค่าทั้งสิ้น 187 ล้านบาท และว่าจ้างบริษัท
  ในการติดตั้งระบบวิศวกรรมประกอบอาคารมูลค่าทั้งสิ้น 86 ล้านบาท
  โดยสัญญากิจการร่วมค้านี้จะเลิกกัน เมื่อคู่สัญญาได้ร่วมปฏิบัติงานในโครงการฯเสร็จสิ้น
  ซึ่งบริษัทคาดว่าโครงการนี้จะเริ่มในไตรมาสที่ 3 ปี 2553 และแล้วเสร็จใน ไตรมาสที่ 4 ปี
  2554

3. โครงสร้างรายได้ระหว่างปี 2551 - 30 มิถุนายน 2554

  หน่วย: ล้านบาท

  -------------------- --------------- -------- ----------------------------- -------- ----------- -------- ----------- --------
  บริการ                สิ้นสุดปี 31 ธันวาคม                                                 สำหรับ 12             สำหรับ 6     
                                                                                       เดือน สิ้นสุด            เดือน สิ้นสุด   
                                                                                       31 ธันวาคม            30 มิถุนายน   

                       งบการเงินเสมือน            งบการเงินตรวจสอบรายการปรับปรุง            งบตรวจสอบ            งบตรวจสอบ   

                       2551                     2552                                   2553                 2554        

                       มูลค่า            ร้อยละ    มูลค่า                          ร้อยละ    มูลค่า        ร้อยละ    มูลค่า        ร้อยละ

  งานติดตั้งระบบวิศวกรรม   206.98          84.44    288.59                        90.48    297.75      82.88    380.49      81.95

  งานโครงสร้าง          -               -        -                             -        28.30       7.88     44.85       9.66

  งานบริหารอาคาร        34.02           13.88    26.04                         8.16     29.54       8.22     35.18       7.58

  ขายน้ำยาปรับสภาพน้ำ     -               -        0.55                          0.17     0.77        0.21     0.19        0.04

  รายได้อื่น              4.12            1.68     3.77                          1.18     2.89        0.80     3.59        0.77

  รายได้รวม             245.12          100.00   318.94                        100.00   359.24      100.00   464.27      100.00
  -------------------- --------------- -------- ----------------------------- -------- ----------- -------- ----------- --------

4. เป้าหมายในการดำเนินธุรกิจ

บริษัทมีความตั้งใจในการสร้างองค์กรที่สามารถทำให้ลูกค้าให้ความเชื่อมั่นและไว้วางใจในคุณภาพและความเที่ยงตรงในการให้บริการภายใต้ปรัชญา
“เราทุ่มเทเพื่อความสำเร็จของท่าน” หรือ “we dedicate for your success”

บริษัทมีวิสัยทัศน์ ที่จะเป็นองค์กรด้านวิศวกรรมประกอบอาคาร
ที่มีประสิทธิภาพและให้บริการที่สร้างความพึงพอใจสูงสุดให้แก่ลูกค้า
โดยมีพันธะกิจหลักในการให้บริการลูกค้าอย่างมืออาชีพ มีคุณภาพ มีความน่าเชื่อถือ
และเป็นธรรมแก่ลูกค้า

บริษัทมีเป้าหมายหลัก 5 ประการคือ การให้ความพึงพอใจกับลูกค้าสูงสุด
ปฏิบัติงานภายใต้มาตรฐานวิศวกรรม เป็นองค์กรแห่งการเรียนรู้ มุ่งมั่นพัฒนาอย่างต่อเนื่อง
และสร้างการทำงานเป็นทีม

  ธุรกิจรับเหมาติดตั้งระบบวิศวกรรมประกอบอาคาร

  ด้านการเติบโตรายได้ : บริษัทมีเป้าหมายที่จะให้รายได้เติบโตอย่างต่อเนื่อง

  ด้านการกระจายรายได้ :
  บริษัทมีเป้าหมายที่จะกระจายรายได้ตามประเภทของงานในส่วนของงานระบบวิศวกรรมไฟฟ้า
  และระบบวิศวกรรมประปารวมกับระบบวิศวกรรมปรับอากาศ ให้มีอัตราส่วน 60 : 40
  ในระยะเวลา 3 ปีข้างหน้า โดยการพัฒนาบุคลากรด้วยการมุ่งเน้นในด้านวิศวกรไฟฟ้า
  และมุ่งเน้นกระจายกลุ่มลูกค้าโดยจะไม่พึ่งพากลุ่มอุตสาหกรรมใดเกินกว่าร้อยละ 30 ใน 3
  ปีข้างหน้า

  ด้านการพัฒนาคุณภาพ : บริษัทมีเป้าหมายจะให้บริการลูกค้าเพื่อให้ลูกค้าได้รับความพึงพอใจสูงสุด
  โดยการปฏิบัติงานให้เสร็จลุล่วงตามแผนงานในทุกโครงการ
  เป็นที่พึงพอใจแก่ลูกค้าโดยปราศจากข้อร้องเรียนหรือต้องแก้ไข
  รวมทั้งเน้นการปฏิบัติงานให้ได้ตามมาตรฐานระบบคุณภาพ ISO 9001:2008

  ด้านการพัฒนาบุคลากร :
  บริษัทมีเป้าหมายจะพัฒนาบุคลากรให้มีคุณภาพโดยเฉพาะวิศวกรและช่างเทคนิคให้มีคุณภาพเหนือกว่าคู่แข่งในระดับเดียวกัน
  โดยจัดให้มีการคัดเลือกบุคลากรที่มีคุณภาพเพื่อเข้ามาร่วมงานกับบริษัทและส่งเสริมให้มีการอบรมสัมมนาเพื่อพัฒนาบุคลากรอย่างต่อเนื่อง

ธุรกิจบริการบำรุงรักษาระบบวิศวกรรมประกอบอาคาร

ด้านการเติบโตรายได้ :
บริษัทประกอบธุรกิจบริการบำรุงรักษาระบบวิศวกรรมประกอบอาคารเพื่อเสริมธุรกิจหลัก
ประกอบกับธุรกิจนี้มีการแข่งขันกันสูงมาก บริษัทจึงไม่เน้นที่จะขยายรายได้ในส่วนของธุรกิจนี้
เพียงแต่บริษัทจะรักษาสัดส่วนรายได้จากธุรกิจนี้ไว้ในระดับปัจจุบัน

ด้านการพัฒนาคุณภาพ : บริษัทมีเป้าหมายจะให้บริการแก่ลูกค้าเพื่อให้ได้ความพึงพอใจกับลูกค้าสูงสุด
โดยเน้นการบำรุงรักษาเพื่อป้องกันปัญหาที่อาจเกิดขึ้น
และสามารถตอบสนองความต้องการของลูกค้าได้อย่างรวดเร็ว ทันท่วงที
รวมถึงคุณภาพการบริการที่พึงพอใจโดยปราศจากข้อร้องเรียนจากลูกค้า
และเน้นการปฏิบัติงานให้ได้ตามมาตรฐานระบบคุณภาพ ISO 9001:2008